Deg yimedyaten-a llant taneyn u tlatin n tefyar. Ɣef tnayen u tlatin-agi n tefyar nekkes-d tesɛa urebɛin n yismawen yettwasmersen s yimagraden-nsen n tefransist, yettusemma ur beddel ara maḍi talɣa, akken lan deg tefransist i ten-sxedmen. Deg wayen yerzan awalen n tefransist yudfen deg usalaɣ n teqbaylit nufa-d rebɛa d imyagen n tefransist setftin-ten s teqbaylit. Rebɛa niḍen d ismawen yettwasmersen bla amagrad-nsen. Yettusemma 14,03% n wawalen i ibeddlen talɣa ɣef tmanya uxemsin n wawalen-a yettwasmersen war ma nessedda-d tanfaliyin n tuqqna akked yisuraz. Ma neddem-d rebɛa-nni n yimyagen yudfen arkelli deg usalaɣ ad d-naf ɣef tmanya uxemsin-a n wawalen 7,01% kan. Yettusemma drus maḍi, taqbaylit ur tesadaf ara aṭas tafransist seg usalaɣ-is. Ma nuɣal-d ɣer wayen yerzan tanfaliyin n tuqqna d yisuraz ad d-naf llant tlata uxemsin n tenfaliyin deg tnayen u tlatin n tefyar-a. yettusemma ma neddem arkelli awalen n tefransist i yettwasmersen deg tefyar-a (tanfalit n tuqqna neḥseb-itt am yiwen wawal), ad d-naf llan 109 n wawalen. Ihi nezmer ad dnini tanfalyin-a n tuqqna akked yisuraz ad d-naf 48% d tanfalyin n tuqqna d yisuraz.